Tallie blog: 'Feestyd' | SARIE
Tallie blog: 'Feestyd'
Soms sien ons op na so 'n bymekaar kom, want, as ons nie deur die jaar met die een of ander persoon se gewoontes oor die weg kom nie, hoekom sal ons dan hierdie spesifieke dag aan sy of haar lippe hang?
Lank voor die tyd word daar beplan aan die kuier- of feesplek. Daar word geskaaf en gesoek na die mees geskikte kosse en spyskaarte. Vrouens vaar die winkels in vir 'n nuwe uitrusting en manlief se klere word afgestof. Die telefone word warm gebel soos daar oor en weer beplan word aan wie sit waar en wie nie naby wie wil of gaan sit nie.
Arriveer die gaste, is dit 'n vreeslike gegroet en gedruk. Sitplekke word aangedui en drankies geskink. Tussendeur probeer gasvrou haar stylvolle self wees.
Oom Vaat Brink, aangetroude van die een of ander niggie, glo dat die glas brandewyn en Coke, geen verskil van 'n pikante glasie sjerrie is nie. Solank daar net iets in die glas is om die feesvieringe in te lyf. En dan, almal van ons ken Gert Spiere, wat glo sy borskas en 6-pak moet vertoon word. Dalk nou nie deur die oopknoophemp nie, maar wel deur die knap nommertjie wat hy aanhet. Mens verkyk jou meer aan die knapheid van die hemp en wonder hoe hy dit aangekry het, as aan sy geseënde lyf. Pronkperd sal hy van gas na gas beweeg.
Broer IK se kinders is steeds die slimste twee wesens wat ooit hulle voete op hierdie dierbare aarde van ons gesit het. Hulle vlieg eintlik, want volgens hulle pa se vertellings, kan wesens soos hulle net hier en daar grond raak. Hulle loopbane is benydenswaardig, hul salarisse grens kort duskant 'n Oppenheimer s'n en natuurlik hou hulle op hierdie spesifieke dag vakansie op die een of ander idilliese eiland. Gasvrou raak nie betrokke in die gespog nie, want haar twee bloeitjies het net-net op hulle gatte deur hulle onderskeie standerds geskuur. Knik net nou en dan haar kop.
Vroegaand as al die gaste weg is en gasvrou stokflou neerplons op haar stoel, neem sy haar voor, "dit was die laaste keer".
Dit klink darem net alles te bekend. Om nie van die groot stryery en familie vetes te praat nie. En elke familie dink hulle is die ergste tot jy by jou buurman kom en hoor wat alles daar aangegaan het. Groete!
LOL – Annette, jy het my nou lekker laat lag. 🙂
sagt:Noch ein Tipp zur Sitzungsverwaltung, KDE startet auotcatismh Programme der vorherigen Sitzung bei der ne4chsten Anmeldung. Das le4sst sich in der Sitzungsverwaltung (Systemeinstellungen -> Systemverwaltung -> Starten und Beenden) abschalten. Hier muss einfach Bei der Anmeldung auf Mit leerer Sitzung starten ausgewe4hlt werden.